Jagoda Balaban je rođena 1960. godine u Piskavici. Osnovnu školu, Gimnaziju i Medicinski fakultet je završila u Banjaluci. Diplomu doktora medicine je stekla 1984. godine. Od 1985. do 1994. godine, kao doktor opšte prakse je bila zaposlena u Domu zdravlja Banjaluka, a od 1994. do danas radi u Kliničkom centru (sada UKC RS). Specijalistički ispit iz dermatovenerologije je položila u Bogradu 1997. godine. Na funkciji načelnika Klinike za kožne i polne bolesti bila je od 2001-2005. godine, zatim od 2016. godine do danas.

Postdiplomske studije "Biomedicinska istraživanja" na Medicinskom fakultetu u Banjaluci je završila 1996. godine, gdje je 2000. godina odbranila magistarski rad na temu: "Mogući etiološki faktori generalizovane urtikarije u dječjoj dobi". Doktorsku tezu na temu "Korelacija preosjetljivosti na inhalatorne alergene kod osoba sa atopijskim dermatitisom i respiratornih oblika atopije u adolescenciji i adultnoj dobi" je odbranila na Medicinskom fakultetu u Banjaluci 2009. godine.

Od 1997. do 2014. godine je u zvanju asistenta, višeg asistenta, zatim docenta je bila angažovana na Medicinskom fakultetu Banjaluka. Od 2014. godine je angažovana na Fakultetu zdravstvenih nauka Panevropskog univerziteta "Apeiron" na predmetu Dermatovenerologija i pridružena njega, najprije u zvanju docenta, a od 2016. godine do danas u zvanju vanrednog profesora.

Od 2012. godine je član Internacional Dermoskopy Society, a od 2014. godine European Academy of Dermatology and Venereology. Od 2011-2015 godine je bila predsjednik Udruženja dermatovenerologa Republike Srpske.